Knud Pontoppidan
Knud Pontoppidan var en dansk psykiater og retsmediciner, bror til Henrik og Morten Pontoppidan.
I årene 1888-1897 var Pontoppidan overlæge ved sjette afdeling på Kommunehospitalet i København, som han reformerede, bl.a. ved at afskaffe alle tvangsmidler.
I årene 1892-1897 var han ansat som den første docent i nervesygdomme ved Københavns Universitet. Efter pres fra offentligheden tog Pontoppidan dog sin afsked, navnlig pga. den tidligere patient Amalie Skrams anklagende romaner Professor Hieronimus og Paa Sct. Jørgen (begge 1895). Pontoppidan forsvarede sig i 1897 med pjecen 6. Afdelings Jammersminde.
I perioden 1898-1901 var Pontoppidan overlæge ved Jydske Asyl i Århus, og herefter var han i 1901 til 1913 professor i retsmedicin ved Københavns Universitet. I årene 1909 til 1916 sad han som det nyoprettede Retslægeråds første formand.